OpenLLM-France/wikimedia huggingface dataset:
# Tenri

Tenri (天理 市) és una ciutat del Japó situada a la Prefectura de Nara i que s'identifica com el bressol de la religió Tenrikyo.
La majoria de les activitats, llocs, recintes i edificis estan orientats a l'aprenentatge i ensenyament de la doctrina de Tenrikyo coneguda com una de les noves religions del Japó amb major nombre de creients fora del Japó.

## Ciutats agermanades

Tenri ha signat acords de germanor amb altres ciutats del món, entre les quals hi ha:
* Bauru, Brasil
* La Serena, Xile
* Seosan, Corea del Sud

## Enllaços externs

* Web oficial(japonès)
# Telemix

Un telemix és un remuntador que transporta tant cadires de telecadira com cabines de telecabina.

## Referències

* ↑ «Telemix - Products - LEITNER ropeways» (en alemany). [Consulta: 17 novembre 2018].
* ↑ «TELEMIX® POMA • Advantages of chairlifts and gondola lifts» (en anglès). [Consulta: 8 juliol 2023].
# Dromó (poeta)

Dromó (en llatí Dromon, en grec antic Δρομῶν) fou un poeta còmic atenenc de la comèdia mitjana que va escriure l'obra Ψάλτρια ("Psaltria", La tocadora d'arpa), de la que Ateneu de Nàucratis en va conservar dos fragments. En el primer fragment es fa menció del paràsit Tithymallus, del que també en parlen Alexis de Turis, Timocles i Antífanes de Cios, tots ells poetes de la comèdia mitjana.
Una obra del mateix títol s'atibueix a Ebulus.

## Referències

* ↑ 1.Dromon a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1075
Viccionari
# Internetwork Packet Exchange

Internetwork Packet Exchange o IPX (en català "intercanvi de paquets interxarxa") és un protocol de la capa de xarxa de Netware. S'utilitza per transferir dades entre el servidor i els programes de les estacions de treball. Les dades es transmeten en datagrames.
Intercanvi de paquets interxarxes. Protocol de comunicacions NetWare que s'utilitza per transportar missatges d'un node a un altre. Els paquets IPX inclouen adreces de xarxes i poden enviar d'una xarxa a una altra. Ocasionalment, un paquet IPX pot perdre quan creua xarxes, d'aquesta manera el IPX no garanteix el lliurament d'un missatge complet. L'aplicació ha de proveir aquest control o s'ha d'utilitzar el protocol SPX de NetWare. IPX proveeix serveis en estrats 3 i 4 del model OSI (capes de xarxa i transport).
Actualment aquest protocol està en desús i només s'utilitza en videojocs multijugadors antics.

## Enllaços externs

* A Standard for the Transmission of 802.2 Packets over IPX Networks a IETF Tools
# Iúlia Zdanovska

Iúlia Iànivna Zdanovska va ser una matemàtica ucraïnesa assassinada durant la invasió russa d'Ucraïna de 2022.

## Referències

* ↑ Nash, Mark. «In Memoriam Yulia Zdanovska: 2000-2022». cacm.acm.org. Association for Computing Machinery, 06-04-2022. [Consulta: 10 abril 2022].
* ↑ «Yuliia, la brillante matemática de 21 años que fue asesinada en Járkov: «Nos quedaremos hasta ganar»» (en castellà). abc, 21-03-2022. [Consulta: 5 abril 2022].
# Iúlovo

Iúlovo (en rus: Юлово) és un poble de l'óblast d'Uliànovsk, a Rússia, el 2004 tenia 639 habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Il·lustracions de William Blake de Paradise Lost

William Blake il·lustrà Paradise Lost més que cap altra obra de John Milton, i il·lustrà les obres de Milton amb més freqüència que les de cap altre escriptor. Aquestes il·lustracions demostren el seu interès crític pel text, i en específic els seus esforços per redimir els "errors" que percebé en les obres del seu predecessor.

## Anàlisi

Hi ha dotze plaques en cada edició de les il·lustracions, una per cada llibre del poema. Tot i que algunes representen escenes específiques de l'èpica (com Satanàs, el Pecat i la Mort: Satanàs arriba a les Portes de l'Infern), altres són síntesis de múltiples escenes (com Satanàs Observant les Tendreses d'Adam i Eva). En el darrer cas, Blake utilitzà barreres visuals per a separar elements de diferents escenes, com per exemple l'arc de la pèrgola a Satanàs Observant les Tendreses d'Adam i Eva.
En la Mitologia de Blake, la caiguda d'Albion des d'un hermafroditisme diví a una naturalesa sexual el divideix en els Quatre Zoas, els seus espectres (representants de la moral hipòcrita), i les seves emanacions (meitats femenines). En les il·lustracions de Paradise Lost, Adam és anàleg al caigut Albió, Satanàs a l'espectre d'Adam, i Eva a l'emanació d'Adam.

## Referències

* ↑ Satan, Sin and Death: Satan Comes to the Gates of Hell
* 1 2 Satan Watching the Endearments of Adam and Eve
* 1 2 3 Dunbar, Pamela. William Blake's Illustrations to the Poetry of Milton (en anglès). Oxford: Clarendon Press, 1980, p. 36-38. ISBN 0-19-817345-8.
# Illa de Trinitat

Trinitat (segons l'IEC, Trinidad, en anglès Trinidad) és una illa del mar Carib, la més gran de les que formen l'estat de Trinitat i Tobago i de les Petites Antilles. Té una extensió de 5.009 km² i una població d'1.030.000 habitants (2000). Està situada aproximadament a una desena de quilòmetres de distància de la costa oriental de Veneçuela de la que està separada pel canal de Colom. La ciutat més gran de l'illa i capital del país és Port of Spain, situada al nord-oest. La segona ciutat més important, San Fernando, està situada al sud-oest. Ambdues ciutats es troben a la costa del golf de Paria. Una altra ciutat important és Arima al centre de l'illa.
L'illa era habitada pels caribs i els arawak abans de l'arribada de Cristòfor Colom en el seu tercer viatge, i fou colonitzada pels espanyols al segle xvi, fundant el Puerto de los Hispanioles (més tard anomenada Puerto de España) a l'antic emplaçament de la vila ameríndia de Cumucarapo o Conquerabia.
El 1594 l'illa fou capturada als espanyols per Walter Raleigh, que la va usar de base per a la seva expedició a la recerca d'El Dorado al riu Caroní. Després de la conquesta de l'illa per Anglaterra durant la Guerra angloespanyola el 1797 quedà en mans angleses. En un intent d'unir les seves colònies del Carib, Gran Bretanya va establir la Federació de les Índies Occidentals el 1958. La federació es va esfondrar arran de la pèrdua dels seus dos membres més grans, Jamaica i l'Illa de Trinitat, que van aconseguir la independència el 1962; Trinitat va formar una unió amb Tobago per convertir-se en l'estat de Trinitat i Tobago.

## Referències

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 25 abril 2024].
* ↑ Irving, Washington. The life and voyages of Christopher Columbus: to which are added those of his companions (en anglès). vol.4. Putman, 1868, p. 119.
* ↑ Anthony, Michael. Towns and Villages of Trinidad and Tobago (en anglès). Circle Press, 1988, p. 221.
* ↑ Capel Sáez, Horacio. Los Ingenieros Militares en España, Siglo XVIII: Repertorio Biográfico e Inventario de Su Labor Científica y Espacial (en castellà). Edicions Universitat Barcelona, 1983, p. 382. ISBN 8475281176.
* ↑ Sellin, Paul R. Treasure, Treason and the Tower: El Dorado and the Murder of Sir Walter Raleigh (en anglès). Ashgate Publishing, 2011, p. 19. ISBN 9781409420255.
* ↑ Martínez Ruiz, Enrique. La España Moderna (en castellà). Ediciones AKAL, 1992, p. 572. ISBN 8470902776.
* ↑ Knight, Franklin W.; Palmer, Colin A. The Modern Caribbean (en anglès). University of North Carolina Press, 1989, p. 14-15. ISBN 978-0807818251.

## Enllaços externs

* Imatges de Trinitat i Tobago Arxivat 2007-10-09 a Wayback Machine.
# Ivàixevo

Ivàixevo (en rus: Ивашево) és un poble de l'óblast de Vladímir, a Rússia, segons el cens del 2010 tenia 15 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Jaciment arqueològic del taller de Mas d’en Benet

El Taller de Mas d'en Benet és un jaciment prehistòric del municipi de Pacs del Penedès a la comarca de l'Alt Penedès. Aquest jaciment ha estat identificat com un taller o centre de producció i explotació de sílex i la seva cronologia està acotada en el Leptolític (-33000/-5500). Està situat en uns camps de vinya davant del Mas d'en Benet, en un punt lleugerament elevat de la plana molt a prop del Torrent de Manyans a uns 150 metres a la part dreta de la ribera.
Els elements documentats són ascles i fragments de sílex, poc significatiu, encara que el seu aspecte no sembla de caràcter arcaic, motiu pel qual s'identifiquen amb un Leptopaleolític. L'any 1998 es va fer una revisió on no s'observaren canvis.

## Vegeu també

* Llista de jaciments arqueològics de l'Alt Penedès
* Prehistòria a Catalunya

## Referències

* Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya
https://egipci.cultura.gencat.cat (accés: 28/05/2015).
# Thespakusatsu Gunma

El Thespa Kusatsu és un club de futbol japonès de la ciutat de Kusatsu.

## Història

El club va ser fundat el 1995 amb el nom de Liaison Kusatsu Football Club. Era format principalment per estudiants de la Higashi Nihon Soccer Academy. Quan l'escola tancà el 1999 per dificultats econòmiques els jugadors decidiren mantenir el club viu. El 2002, el club es convertí en KK Kusatsu Onsen Football Club i el nou equip s'anomenà Thespa Kusatsu.

## Enllaços externs

* Web oficial
# Jaciment arqueològic del camí del Forn Teuler

El jaciment arqueològic del camí del Forn Teuler es troba al municipi de Pontons a la comarca de l'Alt Penedès i es tracta de un taller de sílex de l'epipaleolític. Es troba al vessant dret de la riera de Pontons en un terreny erm. El seu descobriment es va produir en la dècada de 1970, quan J. Mestres i Mercades va a trobar uns elements d'indústria lítica a la zona.

## Troballes

Entre la indústria lítica trobada cal destacar:
* dotze microburins
* Dues denticulats
* Una rascadora de taló cortical
* Un nucli molt esgotat

## Referències

* E-gipci: aplicació web de Gestió integral del patrimoni cultural immoble de la Generalitat de Catalunya.
# Thawte

Thawte Consulting és una autoritat de certificació per a certificats X.509. Thawte va ser fundada l'any 1995 per Mark Shuttleworth a Sud-àfrica, i va ser comprada per VeriSign després d'una oferta de compra de 575 milions de dòlars el 1999. VeriSign i Thawte tenien totes dues els seus certificats inclosos a les primeres versions del Netscape, i van ser també inclosos per tota la resta, ja per defecte.
Thawte ofereix certificats SSL, certificats de desenvolupador, i també certificats S/Mime pel correu electrònic.

## Vegeu també

* VeriSign
* Criptografia
* Infraestructura de clau pública (PKI)
* SSL/TLS

## Enllaços externs

* (francès) Thawte
* (anglès) VeriSign, Inc
# Jaciment arqueològic de Cal Ferrer de les Torres

Cal Ferrer de les Torres és un jaciment a l'aire lliure al municipi de Serinyà (Pla de l'Estany) molt a prop del paratge del reclau Viver. Es tracta d'un jaciment probablement paleolític.

## Història

Salvador Gassiot passejant per uns camps de la zona va trobar i recollir en superfície tres ascles de quars de suposada cronologia paleolítica. L'any 2004 es va fer una intervenció preventiva amb motiu del projecte “Estudi d'Impacte Ambiental. Millora General. Desdoblament carretera C- 66. Tram: Banyoles-Besalú”. S'han trobat tres ascles de quars sense gaire desgast. Totes les troballes estan dipositades al MACB, Plaça de la Font, 11 (Banyoles).

## Referències

* ↑ «Museu Arqueològic de Banyoles».

## Enllaços externs

* Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya
* https://egipci.cultura.gencat.cat (accés 20/04/15)
* Memòria prospecció arqueològica projecte "E.I.A. Millora general. Desdoblament carretera C-66. Tram: Banyoles-Besalú, abril 2004.
# Tirol (Tirol del Sud)

* Per a altres significats, vegeu «Tirol (desambiguació)».
Tirol (italià Tirolo) és un municipi italià, dins de la província autònoma de Tirol del Sud. És un dels municipis del districte de Burggrafenamt. L'any 2007 tenia 2.380 habitants. Comprèn la fracció de St. Peter (San Pietro). Limita amb els municipis de Kuens (Caines), Algund (Lagundo), Meran (Merano), Moos in Passeier (Moso in Passiria), Partschins (Parcines), Riffian (Rifiano), i Schenna (Scena).

## Situació lingüística

| Pertinença lingüística (cens 2001) | 97,69% alemany |
| Pertinença lingüística (cens 2001) | 2,13% italià |
| Pertinença lingüística (cens 2001) | 0,18% ladí |

## Administració

Llista d'alcaldes :
| Període | Identitat | Partit |
| 2004- | Ignaz Ladurner | SVP |
# Isabelle Nicoloso

Isabelle Nicoloso (Domont, 13 de febrer de 1961) va ser una ciclista francesa que combinà la pista amb la carretera. Va guanyar dues medalles, una d'elles d'or, als Campionats del món de velocitat.

## Palmarès en pista

* 1980
** Campiona de França en velocitat
* 1981
** Campiona de França en velocitat
* 1982
** Campiona de França en velocitat
* 1984
** Campiona de França en velocitat
* 1985
** Campiona del Món de velocitat
** Campiona de França en velocitat
* 1986
** 1a al Gran Premi de París en velocitat
* 1990
** Campiona de França en quilòmetre
* 1991
** Campiona de França en quilòmetre
** Campiona de França en puntuació
* 1998
** Campiona de França en puntuació

## Palmarès en ruta

* 1984
** Vencedora de 2 etapes a Dompaire
* 1985
** 1a al Tour del Territori de Belfort
* 1987
** Vencedora de 2 etapes als Tres dies de Vendée
** Vencedora de 2 etapes a la Mi-Août Bretonne
** Vencedora d'una etapa al Tour de la Drôme
** Vencedora d'una etapa al Tour d'Aquitania
* 1988
** Vencedora d'una etapa als Tres dies de Vendée
* 1991
** Vencedora de 2 etapes al Tour de Finisterre
* 1992
** Vencedora d'una etapa al Tour de Finisterre
* 1994
** 1a al GP Les Forges
* 1996
** 1a al GP Les Forges
** Vencedora d'una etapa a la Volta a Navarra
* 1997
** 1a al GP Les Forges
* 1998
** 1a al GP Les Forges
* 2000
** 1a al GP Les Forges

## Enllaços externs

* Fitxa a cyclingarchives.com
* Fitxa a cyclebase.nl
* Fitxa a museociclismo.it
# Isabelle Moretti

Isabelle Moretti (Lió (França), 5 de maig, 1964), és una arpista clàssica francesa.

## Biografia

Va estudiar arpa al Conservatori de Lió, després al Conservatori Nacional de Música i Dansa de París. On ella es professora.
El 2006, va estrenar els concerts per a arpa de Philippe Hersant i Michèle Reverdy.
L'any 2007, Isabelle Moretti va interpretar La Source d'Alphonse Hasselmans a l'espectacle La Boîte à musique de Jean-François Zygel: Les Sons de la nature.
El 2015, va interpretar l'estrena polonesa del Concert per arpa de Karol Beffa.

## Discografia escollida

* Sonates pour harpe de Casella, C.P.E. Bach, Dussek, Hindemith, Tailleferre, Harmonia Mundi, 1987.
* Ravel, Debussy, Caplet, Cras, Musique de chambre pour harpe, avec le Quatuor Parisii, Michel Moraguès (flûte), Pascal Moraguès (clarinette), Dominique Desjardin (contrebasse), Auvidis Valois, 1995.
* André Caplet, Le Miroir de Jésus, Inscriptions champêtres, avec le Quatuor Ravel, Michel Chanu, Hanna Schaer, Chœur féminin Bernard Têtu dirigé par Bernard Têtu, Musidisc Accord, 1996.
* Joaquin Rodrigo, Concierto serenata, avec le Real Orquesta Sinfónica de Sevilla dirigé par Edmon Colomer, direction, Auvidis Valois, 1999.
* Alberto Ginastera, Concerto pour harpe, avec l'Orchestre national de Lyon dirigé par David Robertson, Naïve, 2000 (Prix Charles Cros en 2001).
* Witold Lutoslawski, Double concerto pour hautbois et harpe, avec François Leleux (hautbois) et le Sinfonietta Cracovia dirigé par Robert Kabara, Arion, 2004.
* Cantare, La voix de la Harpe, avec Felicity Lott, Naïve, 2009.

## Premis

* La música clàssica guanya, nous talents el 1996
* Premi de l'Acadèmia Charles-Cros per la Concierto serenata de Rodrigo en 2001.

## Condecoracions

* Oficial de l'Ordre Nacional del Mèrit. Va ser ascendida a oficial per decret del 2 de maig de 2017. Va ser cavaller el 24 de gener de 2008.
* Oficial de l'Orde de les Arts i les Lletres Oficial de l'Ordre de les Arts i les Lletres. Va ser promoguda el 13 de setembre de 2016.

## Referències

* 1 2 http://www.scena.org/lsm/sm11-5/Isabelle_Moretti_pas_ange_fr.htm [archive]
* ↑ YouTube "La Source - Hasselmans (Isabelle Moretti)" [archive]
* ↑ « Isabelle Moretti plays Boieldieu - Events - Filharmonia w Szczecinie » [archive], sur Filharmonia w Szczecinie (consulté le 22 mars 2016)
* ↑ http://www.ponticello.fr/documents/biographiespdf/biog_eng_i.moretti_28.11.06.pdf%5BEnllaç+no+actiu%5D
* ↑ Décret du 2 mai 2017 portant promotion et nomination [archive]
* ↑ Arrêté du 13 septembre 2016 portant nomination dans l'ordre des Arts et des Lettres. [archive]
# Districte de Moma

El districte de Moma és un districte de Moçambic, situat a la província de Nampula. Té una superfície de 5.677 kilòmetres quadrats. En 2007 comptava amb una població de 310.690 habitants. Limita al nord amb el districte de Mogovolas, a l'oest amb els districtes de Gilé i Pebane (districtes de la província de Zambézia), al sud-est amb l'oceà Índic i al nord-est amb el districte d'Angoche.

## Divisió administrativa

El districte està dividit en quatre postos administrativos (Chalaua, Larde, Moma i Mucuali), compostos per les següents localitats:
* Posto Administrativo de Chalaua:
** Chalaua
* Posto Administrativo de Larde:
** Larde
* Posto Administrativo de Moma:
** Vila de Moma
** Jacoma
** Macone
** Matadane
* Posto Administrativo de Mucuali:
** Nampilane
** Najaca

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# James Milner

James Philip Milner (Wortley, Leeds, Anglaterra, el 4 de gener de 1986), és un futbolista anglès. Juga de centrecampista i el seu equip actual és el Brighton & Hove Albion de la Premier League d'Anglaterra.

## Internacional

Ha estat internacional amb la selecció de futbol d'Anglaterra, on ha jugat 54 partits internacionals. Debutà en un mundial el 12 de juny del 2010 a Sud-àfrica enfront dels Estats Units sent substituït en el minut 30 per Wright-Phillips.

## Clubs

| Club | País | Any |
| Leeds United FC | Anglaterra | 2002 - 2004 |
| Swindon Town | Anglaterra | 2003 |
| Newcastle United | Anglaterra | 2004 |
| Aston Villa | Anglaterra | 2005 |
| Newcastle United | Anglaterra | 2006 - 2008 |
| Aston Villa | Anglaterra | 2008 - 2010 |
| Manchester City | Anglaterra | 2010 - 2015 |
| Liverpool | Anglaterra | 2015 - 2023 |
| Brighton & Hove Albion | Anglaterra | 2023 - |

## Palmarès
### Manchester City

* 2 Lliga anglesa: 2011-12, 2013-14
* 1 Copa anglesa: 2010-11
* 1 Copa de la lliga anglesa: 2013-14
* 1 Community Shield: 2012

### Liverpool FC

* 1 Campionat del Món de Clubs: 2019
* 1 Lliga de Campions de la UEFA: 2018-19
* 1 Supercopa d'Europa: 2019
* 1 Lliga anglesa: 2019-20
* 1 Copa anglesa: 2021-22
* 1 Copa de la Lliga anglesa: 2021-22
* 1 Community Shield: 2022

## Enllaços externs

* Perfil de jugador Arxivat 2008-12-17 a Wayback Machine. (anglès)
* Estadístiques Arxivat 2009-05-31 a Wayback Machine. (anglès)
James Milner - Selecció anglesa :
Selecció de futbol d'Anglaterra – Copa del Món de Futbol 2010
1 James •
2 Johnson •
3 A. Cole •
4 Gerrard  •
5 Dawson •
6 Terry •
7 Lennon •
8 Lampard •
9 Crouch •
10 Rooney •
11 J. Cole •
12 Green •
13 Warnock •
14 Barry •
15 Upson •
16 Milner •
17 Wright-Phillips •
18 Carragher •
19 Defoe •
20 King •
21 Heskey •
22 Carrick •
23 Hart •
Entrenador: Capello
Selecció de futbol d'Anglaterra – Eurocopa 2012
1 Hart •
2 Johnson •
3 A. Cole •
4 Gerrard •
5 Kelly •
6 Terry •
7 Walcott •
8 Henderson •
9 Carroll •
10 Rooney •
11 Young •
12 Baines •
13 Green •
14 Jones •
15 Lescott •
16 Milner •
17 Parker •
18 Jagielka •
19 Downing •
20 Chamberlain •
21 Defoe •
22 Welbeck •
23 Butland •
Entrenador: Hodgson
Selecció de futbol d'Anglaterra – Copa del Món de Futbol 2014
1 Hart •
2 Johnson •
3 Baines •
4 Gerrard  •
5 Cahill •
6 Jagielka •
7 Wilshere •
8 Lampard •
9 Sturridge •
10 Rooney •
11 Welbeck •
12 Smalling •
13 Foster •
14 Henderson •
15 Chamberlain •
16 Jones •
17 Milner •
18 Lambert •
19 Sterling •
20 Lallana •
21 Barkley •
22 Forster •
23 Shaw •
Entrenador: Hodgson
Selecció de futbol d'Anglaterra – Eurocopa 2016
1 Hart •
2 Walker •
3 Rose •
4 Milner •
5 Cahill •
6 Smalling •
7 Sterling •
8 Lallana •
9 Kane •
10 Rooney  •
11 Vardy •
12 Clyne •
13 Forster •
14 Henderson •
15 Sturridge •
16 Stones •
17 Dier •
18 Wilshere •
19 Barkley •
20 Alli •
21 Bertrand •
22 Rashford •
23 Heaton •
Entrenador: Hodgson :
# Dudince

Dudince és una ciutat d'Eslovàquia. Es troba a la regió de Banská Bystrica. Amb 1.458 habitants (cens del 2013) és la ciutat més petita d'Eslovàquia que té l'estatus de ciutat i no de poble.

## Història

La primera menció escrita de la vila es remunta al 1284.
# James Mckenzie (bandoler)

James Mckenzie (o en gaèlic escocès Seumas MacCoinneach), possiblement nasqué a Ross-shire (Escòcia), el 1820. Va ser un bandit que s'ha convertit en un dels herois populars més duradors de Nova Zelanda. L'ortografia correcta del nom de Mckenzie no és clara i se'l coneix com a James, John o Jock. El seu cognom s'ha registrat tant com "MacKenzie" o com "McKenzie", sent aquest darrer el que s'utilitza més sovint.
Mckenzie va emigrar a Austràlia cap al 1849, arribant a Melbourne, on va comprar un parell de bous per transportar mercaderies a les mines d'or. Va aconseguir estalviar 1.000 lliures esterlines i es va traslladar a Nova Zelanda, arribant a Nelson. Va treballar com a pastor a Canterbury abans de traslladar-se a Otago on va sol·licitar un lot de terres en el districte de Mataura.
El març de 1855, Mckenzie va ser acusat de robar 1.000 ovelles a l'estació de Levels, al nord de Timaru. Mackenzie va negar el robatori, afirmant que havia estat contractat per John Mossman per conduir les ovelles a Otago. Després d'escapar dels seus acusadors, va caminar 160 quilòmetres fins a Lyttelton, on va ser capturat per la policia. Posteriorment, va ser condemnat a cinc anys de treballs forçats per un jurat de la Cort Suprema de Lyttelton, l'abril de 1855.
Va escapar de la presó en dues ocasions, el maig i el juny de 1855. El setembre de 1855, el magistrat resident de Christchurch va investigar el cas de Mckenzie i va trobar greus errors en la investigació i en el judici de la policia. Mckenzie va rebre un perdó incondicional l'11 de gener de 1856, després de passar només nou mesos a la presó.
Un cop alliberat, Mckenzie va navegar a Austràlia des de Lyttelton el gener de 1856, però no se sap res més sobre la seva vida posterior.

## En la història i en la cultura popular

* El país de Mackenzie, a Nova Zelanda, és anomenat així en honor seu.
* Una novel·la basada en part en la vida de Mckenzie, "Chandler's Run", de Denise Muir, va ser publicada l'any 2008.
* El cantant neozelandès Mike Harding ha difós la balada 'McKenzie Song', composta originalment per Kath Tait el 1973.
* El llibre "The Mackenzie Affair" de James McNeish va ser adaptat per a la televisió el 1977.
* James McKenzie és un personatge de la novel·la de Sarah Lark "In the Land of the Long White", del 2007.

## Referències

* ↑ «Mackenzie, James» (en anglès). The Encyclopedia of New Zealand.
* ↑ «Save our Mackenzie Country». Royal Forest and Bird Protection Society of New Zealand. Arxivat de l'original el 17 de maig 2011. [Consulta: 27 gener 2011].
* ↑ Donovan, Brooke «Gran has a story to be proud of». The New Zealand Herald, 03-03-2008.
* ↑ «McKenzie's Ghost - New Zealand Folk Song». [Consulta: 27 gener 2011].
# Dudley (Missouri)

Dudley és una població dels Estats Units a l'estat de Missouri. Segons el cens del 2010 tenia 232 habitants.
Segons el cens del 2000, Dudley tenia 117 habitatges, i 84 famílies. La densitat de població era de 279 habitants per km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Dudley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Dudley». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].